Björgunarsveitarmenn úr Þorbirni í Grindavík þurftu í gær að smala fólki af fjallshrygg við gosstöðvarnar í Geldingadölum. Útlit var fyrir að hrauntungurnar í Meradölum rynnu saman og fólkið á hryggnum yrði innlyksa.
Björgunarsveitarmenn sem voru á ferð í Merardal tóku eftir því síðdegis í gær að hraun var tekið að renna ofan í dalinn á nýjan leik. Hraunið rannn þrjá til fjóra metra á sekúndu niður gilið í suðvesturhorni Merardals og leit út fyrir að hrauntungurnar ofan í dalnum myndu sameinast. Fóru björgunarsveitarmenn því í snarhasti upp á hrygginn við gosstöðvarnar, þar sem veðurstöðin er, til að smala fólki í burtu enda hætta á að það yrði innlyksa á hryggnum.
Að sögn Steinars Þórs Kristinssonar hjá björgunarsveitinni Þorbirni var leiðindaveður við gosstöðvarnar í gær og því fáir á ferð. Það var því ekkert tiltökumál að koma fólki af svæðinu.
Hrauntungurnar höfðu ekki enn sameinast þegar björgunarsveitarfólk yfirgaf svæðið seint í gærkvöldi, en þá hafði hægt á rennslun og einn einhverjir metrar í að þær sameinuðust. Hraunrennslið í Merardal hefur engin áhrif á gönguleiðirnar sem enn eru opnað. Hins vegar hefur það mikil áhrif á aðgengi vísindamanna og fjölmiðla að gígunum.
Björgunarsveitarmenn úr Þorbirni í Grindavík þurftu í gær að rýma fjallshrygg við gosstöðvarnar í Geldingadölum þar sem útlit var fólk yrði innlyksa ef hrauntungur í Meradölum rynnu saman.